SYNEX เตรียมเปิดตัวพันธมิตรใหญ่บุกตลาด IT มือสอง รับกระแสอีคอมเมิร์ซมาแรง
SYNEX เตรียมเปิดตัวพันธมิตรใหญ่บุกตลาด IT มือสอง “SWOPMART” รับกระแสอีคอมเมิร์ซมาแรง พร้อมชูแพลตฟอร์ม IT มือสองตอบโจทย์แบบครบที่เดียวเจ้าแรกในประเทศไทย
5 ต.ค. 2564

บริษัท ซินเน็ค (ประเทศไทย) จำกัด (มหาชน) หรือ SYNEX เริ่มเดินแผนสร้าง IT ecosystem เพื่อรองรับการเติบโตและต่อยอดจากธุรกิจเดิมของบริษัท โดยต่อจิ๊กซอว์แรก เปิดเกม Synergy ร่วมกับพันธมิตร ลุยโปรเจ็กต์ IT platform ภายใต้การลงทุนของ บริษัท ซินเน็ค อินคิวท์เบชั่น จำกัด อีกทั้งเตรียมจับมือพันธมิตรรายใหญ่ในการขยายลงทุนตลาดไอทีมือสอง “SWOPMART” ร่วมกันเจาะตลาดใหญ่เดินหน้าแบบเต็มสปีด ด้วยมูลค่าตลาดที่สูงถึง 5 หมื่นล้านบาท พร้อมชูแพลตฟอร์มไอทีมือสองตอบโจทย์แบบครบที่เดียวเจ้าแรกในประเทศไทย สู่การเดินหน้าเชื่อมต่อผู้บริโภคยุคใหม่ รับเทรนด์อีคอมเมิร์ซ ซึ่งสามารถช้อปออนไลน์ได้ทุกที่ ทุกเวลา การันตีความเชื่อมั่นด้วยสินค้าที่มีความน่าเชื่อถือ อีกทั้งได้รับการตรวจสอบคุณภาพจากดิสทริบิวเตอร์ไอทีชั้นนำระดับโลก
 